Municipal Borough

Da Municipal Borough woa a Vawoitungseihheit in Großbritannien und Irland. In Schottland hods ähnli vo de Municipal Boroughs sog. Royal Boroughs gem. 

 Eihfiahrung 

Mid'm Municipal Corporations Act vo 1835 san in England und Wales de sog. Municipal Boroughs eihgfiahd worn. Scho voahea hods de sog. Boroughs gem. Nochdems owa zu om reglrechtn Wuidwux vo kommunoie Vawoitungseihheitn mid untaschiedlichn Struktuan kemma is, hod midm Municipal Borough Eihheitlikeit garantiad wean soin. 

In Irland bzw. afm heiting Stootsgebiet san die Municipal Boroughs 1840 eihgfiahd worn. 

 Bedeitung 

Da Municipal Borough hod a Vatretung (town council) ghod, des se ausm Buagamoasta, am Rod und Beigeoadnetn zsammgsezd hod. De Biaga hom an Rod fia drei Joar gwehjd, wobei a Driddl jeds Joar ausgschiedn is. A Viadl vom Rod hod se aus Beigeoadnetn zsammgsezd, de fia sechs Joar gwehjd worn san. De Hejfd is olle drei Joar gwehjd worn. Da Buagamoasta, dea jeds Joar gwehjd worn is, hod Rodsmidglied oda Beigeoadneta sei miassn. Olle Woihn hom om 1. Novemba stottgfundn, ob 1949 san de Woihn afn zwoatn Pfinsda im Mai valegd worn.

 Obschoffung 

De Municipal Boroughs san in England und in Wales 1974 obgschoffd worn, nochdem Noadirland scho 1973 de Municipal Boroughs afglesd ghod hod. De Municipal Boroughs in Irland san 2002 obgschoffd worn.

Kategorie:Verwaltungsgliederung des Vereinigten Königreichs